open-index/open-wikipedia-markdown huggingface dataset:
Yrjö Piitulainen

**Yrjö Olavi Piitulainen** (5. tammikuuta 1921 Viipuri – 2. lokakuuta 1987 Helsinki) oli suomalainen välisarjan nyrkkeilijä, joka teki ammattilaisdebyyttinsä vuonna 1945. *[[The Ring]]* -lehti nimesi hänet 1940-luvulla Euroopan kuudenneksi parhaaksi välisarjan nyrkkeilijäksi. Hän oli nyrkkeilijä Harri Piitulaisen isä ja toimi oman ammattilaisuransa jälkeen myös tämän valmentajana.

## Elämä ja ura
Piitulainen syntyi Viipurissa vuonna 1921. Amatööriuransa aikana 1932–1945 Piitulainen tunsi Suomen ensimmäisen nyrkkeilyn olympiavoittajan, Sten Suvion, joka innoitti häntä aloittamaan nyrkkeilyn.

Amatööriurallaan vuosina 1932–1945 Piitulainen otteli kaikkiaan 147 kertaa ja voitti niistä 139. Hän voitti Suomen mestaruuden Kevyessä sarjassa eli alle 61,2 kg vuonna 1940 sekä Välisarjassa eli alle 66,7 kg vuosina 1943 ja 1944 Viipurin Nyrkkeilijöitä. Vuonna 1941 hän hävisi Kevyen sarjan loppuottelun Ahti Lehtiselle vuonna 1941. Tällöin hän Talvisodan jälkeisen Välirauhan aikana edusti Helsingin Nyrkkeilyseuraa.

Toisen maailmansodan aikana kansainvälinen kanssakäyminen oli normaalia vähäisempää. Tammikuussa 1942 Piitulainen yhdessä Aatos Lundellin kanssa edusti Suomea EM-kisoissa Breslaussa. Piitulainen voitti avausottelussa slovakin ja hävisi toisessa ottelussa saksalaiselle Horst Garzille. Maailmansodan jälkeen kisat menettivät EM-kisojen aseman.

### Ammattilaisura 1945–1950
Piitulaisen ensimmäinen ammattilaisottelu käytiin Göteborgissa Lennart Boqvistia vastaan 19. lokakuuta 1945, ja se päättyi Piitulaisen voittoon. Seuraava ottelu käytiin Hans Drescheria vastaan Tukholmassa 8. tammikuuta 1946 ja sitä seuraava maaliskuussa 1946 Beb Diesseniä vastaan Göteborgissa, kuten myös seuraava ottelu Gerhard Pederseniä vastaan. Ensimmäisen tappionsa Piitulainen koki ottelussa Gwyn Williamsia vastaan 2. kesäkuuta 1946.

Piitulaisen ensimmäinen ottelu Pohjoismaiden ulkopuolella käytiin Sussexissa, Isossa-Britanniassa elokuussa 1946 Johnny Watersia vastaan. Piitulainen voitti tämänkin ottelun, ja kyseessä oli jo hänen kuudes voittonsa.

Vuoden 1947 aikana Piitulainen otteli viidessä ottelussa, joista hän voitti kolme, hävisi yhden ja yksi oli ratkaisematon. Vuonna 1948 hän oli mukana kuudessa ottelussa, joista voitti viisi ja hävisi yhden.

16. syyskuuta 1948 – 26. huhtikuuta 1949 Piitulainen voitti kahdeksan ottelua peräkkäin. Vuoden 1950 alussa Piitulainen kohtasi Hollannin mestari Harry Bosin Helsingissä. Ottelun lopputulos oli ratkaisematon. 14. toukokuuta 1950 Piitulainen otteli Egil Voldia vastaan Lappeenrannassa ja 3. syyskuuta Gino Menozzia vastaan ja voitti viimeisessä erässä. Ottelu jäi Piitulaisen viimeiseksi. Uransa jälkeen Piitulainen toimi nyrkkeilypromoottorina. Piitulainen valmensi myös poikaansa Harria, joka otteli vuosina 1966–1971.

## Lähteet
Saint Lucia kesäolympialaisissa 2008

**Saint Lucia** osallistui Pekingin olympialaisiin vuonna 2008 neljän urheilijan joukkueella, jotka osallistuivat yleisurheiluun ja uintiin. Tämä oli vasta neljäs Saint Lucian esiintyminen olympialaisissa. Joukkueeseen kuului vain yksi mies, eli seiväshyppääjä Dominic Johnson. Hän oli myös joukkueen vanhin 32-vuotiaana ja ainoa, joka oli osallistunut aiemmin olympialaisiin. Lipunkantajana avajaisissa toimi korkeushyppääjä Levern Spencer. Saint Lucia ei saavuttanut yhtään mitalia.

## Joukkue

### Uinti

Danielle Beaubrun oli joukkueen nuorin 18-vuotiaana. Beaubrun osallistui naisten 100 metrin rintauinnin alkueriin jääden sijalle 42. Hän ei edennyt alkueristä jatkoon.

### Yleisurheilu
Saint Lucialla oli kolme edustajaa yleisurheilussa. Dominic Johnson osallistui kolmatta kertaa olympialaisiin. Hän jäi miesten seiväshypyn karsinnassa tulokseen 530 cm, joka oikeutti sijaan 17. Johnson ei edennyt tällä tuloksella loppukilpailuun. Erma Gene Evans oli naisten keihäänheiton karsintojen 30. tuloksella 56,27 m ja jäi loppukilpailun ulkopuolelle. Levern Spencer osallistui naisten korkeushyppyyn. Hän sai karsinnoissa tuloksen 185 cm, joka riitti alkukarsintojen sijaan 27. eikä oikeuttanut näin loppukilpailupaikkaan.

## Lähteet
San Marino kesäolympialaisissa 1988

**[[San Marino]]** osallistui **[[Kesäolympialaiset 1988|kesäolympialaisiin 1988]]** Soulissa, Etelä-Koreassa. San Marinosta osallistui 11 urheilijaa kuudessa eri lajissa.. San Marino ei voittanut yhtäkään mitalia.

## Joukkue

### Ammunta

Gian Nicola Berti osallistui trapammuntaan. Hän sai 140 pistettä, joka oikeutti sijaan 33. Myös Alfredo Valentini osallistui trapammuntaan saaden samat pisteet kuin Berti.

### Judo

Kolme sanmarinolaista judokaa osallistui kesäolympialaisiin. Leo Sarti osallistui 65 kg sarjaan sijoittuen sijalle 20. voitettuaan yhden ottelun. Myös Alberto Francini voitti yhden ottelun 60 kg sarjassa sijoittuen sijalle 20. 86 kg sarjassa Franch Casadei oli lopulta sijalla 19.

### Painonnosto

Paolo Casadei osallistui miesten kevytsarjaan (67,5 kg). Casadei ei saanut tulosta tempauksessa hänen jäätyään aloituspainoonsa 107,5 kg. Näin hän ei myöskään saanut sijoitusta.

### Purjehdus

Giovanni Conti osallistui purjelautailuun. Conti sijoittui sijalle 42. Yksittäisessä lähdössä hän oli parhaimmillaan 33.

### Uinti

Miesten uintiin osallistuivat Michele Piva ja Filippo Piva. Kumpikin osallistui 50 metrin vapaauintiin, jossa Michele sijoittui sijalle 63. ja Filippo sijalle 66. 100 metrin vapaauinnissa Michele oli 69. ja Filippo 71. Michele osallistui myös 100 metrin rintauintiin, jossa oli 56. Filippo kilpaili 50 metrin selkäuinnissa, jossa hänen sijoituksensa oli 48.

### Yleisurheilu
Kaksi sanmarinolaista urheilijaa osallistui yleisurheiluun. Manlio Molinari osallistui miesten 800 metrin kilpailuun, jossa hän sijoittui oman lähtönsä sijalle 7. ajalla 1:52.35 eikä päässyt jatkoon. Dominique Canti otti osaa 100 metrin kilpailuun. Canti kilpaili 12. alkulohkossa, jossa sijoittui seitsemänneksi ajalla 11.11. Tämä ei riittänyt jatkoon.

## Lähteet
* 

### Viitteet
Owen Robertsin kansainvälinen lentoasema

**Owen Robertsin kansainvälinen lentoasema**  on Caymansaarten Grand Caymanin saaren ainoa lentoasema. Vuonna 1952 avattua lentoasemaa käyttää noin miljoona matkustajaa vuodessa. Se sijaitsee George Townissa saaren länsipäässä. Se on nimetty Britannian kuninkaallisten ilmavoimien lennoston komentaja Owen Robertsin mukaan, joka perusti Caribbean International Airwaysin ja oli vaikuttamassa päätökseen rakentaa lentoasemat Caymansaarten kaikille kolmelle saarelle.

## Lentoyhtiöt ja kohteet

### Rahtilennot

## Lähteet

## Aiheesta muualla
We Think the World of You

**We Think the World of You** on vuonna 1988 ensi-iltansa saanut brittiläinen draamakomediaelokuva, jonka on ohjannut Colin Gregg. Tragikomedian pääosissa ovat Gary Oldman ja Alan Bates, ja se perustuu J. R. Ackerleyn samannimiseen romaaniin (1960), jonka pohjalta Hugh Stoddart sovitti elokuvan käsikirjoituksen. Elokuvan tuottivat Tommaso Jandelli ja Paul Cowan.

*We Think the World of You* kuvattiin tammi-toukokuun välisenä aikana 1988. Elokuva sai ensi-iltansa Toronton elokuvajuhlilla Kanadassa 16. syyskuuta 1988. Kotimaan ensi-iltansa elokuva sai Isossa-Britanniassa 22. syyskuuta 1989. *We Think the World of You* -elokuvan VHS-julkaisu julkaistiin ensi kerran Yhdysvalloissa vuonna 1989 ja DVD-julkaisu Isossa-Britanniassa 2010.

## Juoni

*We Think the World of You* sijoittuu 1950-luvun Lontooseen ja kertoo nuoresta Johnny-nimisestä miehestä (Gary Oldman), joka joutuu vankilaan. Hän antaa rakkaan Evie-koiransa hoidettavaksi entiselle rakastajalleen ja parhaalle ystävälleen Frankille (Alan Bates). Kun Johnny vapautuu vankilasta, hän joutuu kohtaamaan vaikeuksia kotonaan. Kaiken lisäksi hän ehkä joutuu luopumaan koirastaan.

## Näyttelijät

## Lähteet

## Aiheesta muualla
* 
* 
*
Martina & Esko: Vauvakuumetta

**Martina & Esko: Vauvakuumetta** on 7. tammikuuta 2010  Sub-kanavalla alkanut tositelevisiosarja, jossa seurattiin Martina Aitolehden ja Esko Eerikäisen vauvaperheen elämää. Toinen tuotantokausi alkoi 31. maaliskuuta 2011, jossa seurattiin Aitolehden ja Eerikäisen matkaa Kolumbiassa.

## Jaksot
### Ensimmäinen tuotantokausi

### Toinen tuotantokausi

## Lähteet
Edwin Smithin Papyrus

**Edwin Smithin Papyrus** on muinaisen Egyptin lääketieteellistä tekstiä sisältävä 4,5 metriä pitkä papyruskäärö. Papyrus on kirjoitettu noin vuonna 1600 eaa. Teksti on todennäköisesti kopio vanhemmasta lääketieteellisestä tekstistä, joka on kirjoitettu noin vuosina 3000–2500 eaa. Edwin Smith löysi käärön vuonna 1862, ja se käännettiin ensimmäisen kerran vuonna 1930. Nykyinen säilytyspaikka on New York Academy of Medicine. Edwin Smithin Papyrus esittää hyvin järkiperäisen lähestymistavan vammojen diagnosointiin ja hoitoon toisin kuin monet muut saman ajan kirjoitukset, jotka pohjautuvat enemmän taikuuteen hoitokeinona. 

Teksti koostuu 48 esimerkkitapauksesta, jotka käsittelevät suurimmaksi osaksi pään alueen vammoja. Kirjoitus on todennäköisesti ollut armeijan lääkintähenkilöiden ohjeena ja esimerkkitapaukset ovat tyypillisiä armeijan vammoja kuten haavoja, sijoiltaanmenoja ja murtumia. Jokaisessa esimerkkitapauksessa potilas tutkitaan, tehdään diagnoosi ja ennuste parantumismahdollisuuksista sekä määrätään tarvittava hoito. Hoitoina käytetään mm. haavojen ompelua, verenvuodon tyrehdyttämistä, ja murtumien lastoittamista. Joissakin tapauksissa todetaan, että vammalle ei ole hoitoa tai turvaudutaan taikuuteen hoitona. Esitetyt vammat on järjestetty *a capite ad calcem* -periaatteen mukaisesti eli aloittaen pään alueesta ja edeten siitä kehonosissa asteittain alemmas. Säilynyt osa papyruksesta loppuu kuitenkin rintakehän kohdalle, ja loppuosa papyruksesta on todennäköisesti kadonnut.

Edwin Smithin Papyrus on vanhin tunnettu dokumentti, jossa mainitaan esimerkiksi termit aivovamma ja nenäkirurgia,. Papyrus on myös vanhin tunnettu dokumentti, jossa käsitellään tieteellisesti selkärangan vammoja ja niiden oireita. 

## Lähteet

## Aiheesta muualla
The Ninth Hour

__NOTOC__
**The Ninth Hour** on power metal -yhtye Sonata Arctican yhdeksäs studioalbumi. Se julkaistiin 7. lokakuuta 2016 levymerkillä Nuclear Blast. Albumi on tyyliltään enemmän perinteistä heavy metalia aiempiin julkaisuihin verrattuna. Albumi debytoi Suomen virallisen listan toisella sijalla.

## Vastaanotto
Albumi sai ristiriitaisen vastaanoton. Imperiumin Taavi Lindfors sanoi albumin olevan teknisesti ottaen hyvä mutta riskitön ja tylsä perusteos, joka vaatisi rohkeutta säveltämiseen. Myös Soundin Mikko Merilinna tarttui albumin mielenkiinnottomuuteen ja sävellystyön osittaiseen köyhyyteen, mutta piti tuotantoa onnistuneena. V2.fi -sivuston Jesse Kärkkäinen kehui myös albumin tuotantopuolta, mutta kritisoi levyn heikkoa sävellystyötä, josta puuttuu mielikuvitus sekä tarttuvuus.

## Kappaleet

## Kokoonpano
* Tony Kakko - laulu, koskettimet
* Elias Viljanen - kitara
* Henrik Klingenberg - koskettimet
* Pasi Kauppinen - basso
* Tommy Portimo - rummut

## Arvostelut
* Angry Metal Guy: *hyvä*
* Imperiumi.net: 
* Inferno: 
* Kaaoszine: 8+/10
* Soundi: 
* V2.fi: 

## Lähteet

## Aiheesta muualla
* 
*
Sari Aalto

**Sari Aalto** (s. 13. maaliskuuta 1987 Kempele) on suomalainen vatsastapuhuja, joka on toiminut vatsastapuhumisen ammattilaisena vuodesta 2013 lähtien. Hän on koulutukseltaan teatteri-ilmaisun ohjaaja (AMK).

## Ura
### Sosiaalinen media
21. lokakuuta 2013 Aalto loi itselleen Youtube-kanavan, johon julkaisi ensimmäisen videonsa seuraavana päivänä. Kanava rikkoi miljoonan tilaajan rajan 24. huhtikuuta 2023 ja kahden miljoonan rajan maaliskuussa 2024. Marraskuussa 2024 kanavalla on yli 2,3 miljoonaa tilaajaa ja yli 2,5 miljardia katselukertaa.

Aallolla on myös Tiktok-tili, jolla on maaliskuussa 2024 yli 5,1 miljoonaa seuraajaa.

### Televisio ja elokuva
Vuonna 2015 Aalto esiintyi MTV3:n televisio-ohjelmassa ''Voitolla yöhön'' näyttelijä Jukka Rasilan vatsastapuhumiskouluttajana. Syksyllä 2016 Aalto kilpaili *[[Talent Suomi]]* -televisio-ohjelman viidennellä tuotantokaudella sijoittuen toiseksi.

Aalto oli mukana *[[America’s Got Talent]]issa* yhdessä Rudi Rokin kanssa, mutta he eivät päässeet koe-esiintymisestä jatkoon. 

Aalto esiintyi Oskari-nukkensa kanssa *[[Putous|Putouksen]]* kymmenennen kauden finaalilähetyksessä.

Aalto näyttelee Simpanssi-Anssi-nukkensa kanssa vuoden 2024 elokuvassa *[[Prinsessa Pikkiriikki (elokuva)|Prinsessa Pikkiriikki]]*.

Aalto kilpaili vuonna 2024 *[[Masked Singer Suomi]]* -viihdeohjelman kuudennella kaudella Kakkana sijoittuen neljänneksi.

## Filmografia
### Elokuvat

### Televisiosarjat

## Perhe
Aalto on naimisissa televisiojuontaja Joona Kortesmäen kanssa. Hänen isänsä on suomalainen taikuri Simo Aalto, äitipuolensa taikurin avustaja Kirsti Aalto, isänisänsä kuvataiteilija Eeli Aalto ja serkkunsa laulajat Suvi ja Saara Aalto.

## Palkinnot ja ehdokkuudet

## Lähteet

## Aiheesta muualla
*Kärppä, Hanna: Sari Aalto opetteli vatsastapuhujaksi, koska tylsistyi äitiyslomalla – näin jokainen voi oppia taidon. *Helsingin Sanomat*, elämä, 10.6.2015
* Mäkinen, Eija: Taikurin tytär tietää: leikki on paras perintö. Teaterstiftelsen Vivicas Vänner, 2.10.2014
Finnaviation

**Finnaviation**  oli suomalainen lentoyhtiö. Se perustettiin vuonna 1979, kun Nordair ja Wihuri Oy Finnwings yhdistettiin yhdeksi yhtiöksi, josta Finnair hankki 60 prosentin osuuden. Myöhemmin omistusosuus nousi 70 prosenttiin.

Yhtiö lensi muun muassa reittilentoja omilla ja Finnairin tunnuksilla sekä ambulanssi-, tilaus- ja postilentoja. Vuonna 1987 se lensi yli 90 miljoonaa istuinkilometriä ja lähes 500&nbsp;000 rahtitonnikilometriä.

Finnaviation sulautettiin emoyhtiö Finnairiin 2. syyskuuta 1996.

## Laivasto

Vuonna 1980 Finnaviationin laivastoon kuului 20 lentokonetta. Yhtiö käytti toimintansa aikana ainakin seuraavia konetyyppejä:

* Beechcraft 95-A55 Baron
* Beechcraft Super King Air 300
* Cessna 402B
* Cessna 441 Conquest II
* Dassault Falcon 200
* Embraer EMB-110P1 Bandeirante
* Rockwell 690 Turbo Commander
* Saab 340A
* Saab 340B

## Kohteet
### 1980
Kesäkaudella 1980 Finnaviationin verkostoon kuului seitsemän kohdetta Suomessa ja kolme Ruotsissa. Lennot Oulun ja Luulajan välillä sekä Vaasasta Sundsvalliin ja Uumajaan se lensi Finnairin tunnuksilla.

* 
** Luulaja – Luulajan lentoasema
** Sundsvall – Sundsvallin lentoasema
** Uumaja – Uumajan lentoasema
* 
** Jyväskylä – Jyväskylän lentoasema
** Kajaani – Kajaanin lentoasema
** Kuopio – Kuopion lentoasema
** Kuusamo – Kuusamon lentoasema
** Oulu – Oulun lentoasema
** Rovaniemi – Rovaniemen lentoasema
** Vaasa – Vaasan lentoasema

### 1987
Vuoden 1987 kesäkaudella Finnaviation lensi kymmeneen kohteeseen Suomessa ja kahteen Ruotsissa. Lennot Maarianhaminan ja Tukholman sekä Vaasan ja Skellefteån välillä se lensi Finnairin tunnuksilla.

* 
** Skellefteå – Skellefteån lentoasema
** Tukholma – Arlandan kansainvälinen lentoasema
* 
** Helsinki – Helsinki-Vantaan lentoasema
** Kittilä – Kittilän lentoasema
** Kuusamo – Kuusamon lentoasema
** Maarianhamina – Maarianhaminan lentoasema
** Mikkeli – Mikkelin lentoasema
** Oulu – Oulun lentoasema
** Pori – Porin lentoasema
** Tampere – Tampere-Pirkkalan lentoasema
** Turku – Turun lentoasema
** Vaasa – Vaasan lentoasema

## Lähteet
Zahari Damjanov

**Zahari Damjanov** (, s. 5. marraskuuta 1985 Varna) on bulgarialainen karateka. Hän saavutti muun muassa World Open -mestaruuden 2015 ensimmäisenä bulgarialaisena ja on nelinkertainen Euroopan mestari yli 90-kiloisten sarjassa.

## Karate
Damjanov alkoi harrastamaan kyokushin-karatea noin 10-vuotiaana ja vuodesta 2007 lähtien hän alkoi osallistumaan kilpailuihin myös ulkomailla. Hän saavutti aluksi Yhdysvaltain raskaansarjan mestaruuden 2007 voitettuaan loppuottelussa Shohei Yamamoton. Seuraavana vuonna Damjanov saavutti Japanin mestaruuskilpailuissa hopeaa hävittyään loppuottelussa Makoto Taniguchille. Kesäkuussa Damjanov voitti Yhdysvaltain mestaruuden avoimessasarjassa voitettuaan All American Openin loppuottelussa kahdeksan vuotta aiemmin mestaruuden voittaneen Sergio Da Costa. Sittemmin marraskuussa Damjanov eteni myös Japanin painoluokallisissa kilpailuissa superraskaansarjan loppuotteluun, jossa hän hävisi mestaruuden Makoto Akaishille.

### Euroopan-mestari (2009–2010)
2009 Damjanov aloitti vuoden saavuttamalla MM-hopeaa superraskaassarjassa hävittyään loppuottelussa Mihail Kozloville. Toukokuussa hän saavutti ensimmäisen Euroopan mestaruuden Ukrainassa, voitettuaan loppuottelussa Dmitry Lunevin. Damjanov onnistui uusimaan Euroopan mestaruutensa heti perään 2011 Romaniassa, jossa hän tällä kertaa voitti loppuottelussa Sergej Uwitskijin. Damjanov oli mukana myös saman vuoden Euroopan mestaruuskilpailuissa Ranskassa, jossa turnaus käytiin avoimessarjassa. Hän kuitenkin hävisi loppuottelun Alejandro Navarrolle.

### Yhdysvaltain mestari (2011–2013) ja jälleen Euroopan-mestari (2013–2014)
Damjanov voitti 2011 ja 2012 All American Openin. Hän kohtasi voitokkaasti molemmilla kerroilla loppuottelussa Goderzi Kapanadzen. Damjanov osallistui World Openiin toistamiseen 2011, jolloin hän sijoittui viidenneksi ja hänet palkittiin samalla tameshiwari-palkinnolla. Toukokuussa 2013 Damjanov saavutti uransa kolmannen Euroopan-mestaruuden voitettuaan loppuottelussa Alejandro Navarron. Kesäkuussa Damjanov saavutti kolmannen All American Open -mestaruuden peräkkäin. Hän voitti loppuottelussa kolmannen kerran peräkkäin venäläisottelijan, tällä kertaa Darmen Sadvokasovin. 2014 Damjanov jatkoi mestaruusputkeaan voittamalla toukokuussa uransa neljännen Euroopan-mestaruuden kotimaassaan Bulgariassa. Loppuottelussa hän voitti ranskalaisen Djema Belkhodjan. Mestaruuden myötä hän ohitti Tomasz Najduchin eniten superraskaansarjan Euroopan-mestaruuksia voittaneena ottelijana.

### World Open maailmanmestaruus (2015)
Damjanov osallistui ensimmäisen kerran World Open -turnaukseen 2007, jolloin hän sijoittui 16 parhaan joukkoon. Damjanov osallistui kolmannen kerran World Openiin 2015, jossa hän voitti ensimmäisen mestaruutensa. Samalla Damjanovista tuli ensimmäinen mestaruuden voittanut bulgarialainen, kun hän voitti loppuottelussa Djema Belkhodjan.

## Lähteet
Ikkunaprinsessa (nuortenromaani)

**Ikkunaprinsessa ** on Tuija Lehtisen kirjoittama vuonna 1994 ilmestynyt nuortenromaani. Lehtinen sai kirjasta Plättä-palkinnon vuonna 1995. Kirja kertoo 15-vuotiaasta Minnistä, joka päättää selvittää kaiken mahdollisen pojista ja seksistä.

## Juoni
Päähenkilö  Minerva "Minni" Metsämäki on lukiolainen, joka on juuri muuttanut uudelle paikkakunnalle vanhempiensa avioeron jälkeen. Hän asuu äitinsä Kanervan kanssa vanhapiikatätinsä Onervan luona. Minni on päättänyt päästä eroon neitsyydestään ennen kuin täyttää 16 vuoden viimeisenä päivänä. Hän tekee kaikkensa löytääkseen sopivan kumppanin tähän suunnitelmaan, mutta paikkakunnan pojat ovat toivottomia tapauksia. Hän löytää kyllä poikakavereita mutta kukaan heistä ei tunnu olevan se oikea prinssi, joka on ikkunaprinsessan arvoinen.

## Lähteet

## Aiheesta muualla
* Kirja Kirjasampo-sivustolla.
Eurooppa-liigan kauden 2016–2017 lohkovaihe

**Eurooppa-liigan kauden 2016–2017 lohkovaihe** alkoi 15. syyskuuta ja päättyi 8. joulukuuta 2016. Yhteensä 48 joukkuetta kilpaili lohkovaiheessa, joista 24 eteni Eurooppa-liigan kauden 2016–2017 pudotuspelivaiheeseen.

## Joukkueet

## Lohkot
### Sijoitusten määrittäminen
Jos lohkoissa päädytään tasapisteisiin, lohkosijoitukset ratkaistaan seuraavasti:
# joukkueiden keskinäisten otteluiden pisteet
# joukkueiden keskinäisten otteluiden maaliero
# joukkueiden keskinäisten otteluiden tehdyt maalit
# joukkueiden keskinäisten otteluiden vierasmaalit
# joukkueiden kaikkien otteluiden maaliero
# joukkueiden kaikkien otteluiden tehdyt maalit
# joukkueiden kaikkien otteluiden vierasmaalit
# joukkueiden kaikkien otteluiden voitot
# joukkueiden kaikkien otteluiden vierasvoitot
# vähiten kurinpidollisia pisteistä kaikista otteluista (keltainen kortti = 1 ja punainen kortti = 3)
# UEFA:n seurajoukkueranking

### Lohko A




----




----




----




----




----




### Lohko B




----




----




----




----




----





### Lohko C




----




----




----




----




----





### Lohko D



----


----


----


----


----



### Lohko E




----




----




----




----




----





### Lohko F




----




----




----




----




----





### Lohko G




----




----




----




----




----





### Lohko H




----




----




----




----




----





### Lohko I




----




----




----




----




----





### Lohko J




----




----




----




----




----





### Lohko K




----




----




----




----




----





### Lohko L




----




----




----




----




----





## Lähteet

## Aiheesta muualla
* UEFA Europa League (virallinen sivusto)
Matsu (1944)

**Matsu** () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.

## Valmistus

Alus tilattiin vuoden 1944 hankinnoissa Maizurun laivastontelakalta, missä köli laskettiin 8. elokuuta 1943. Alus laskettiin vesille 3. helmikuuta 1944 ja otettiin palvelukseen neljä kuukautta myöhemmin 28. kesäkuuta.

## Palvelus
Alus upposi 4. elokuuta 1944 50 merimailia kaakkoon Chichijima Rettosta Yhdysvaltain laivaston hävittäjien *USS Ingersollin*, *USS Knappin* ja *USS Cogswellin* tykkitulessa. Se poistettiin alusluettelosta 10. lokakuuta 1944.

## Lähteet
*
*
*
*

### Viitteet
Saint Kitts ja Nevis kesäolympialaisissa 2012

**Saint Kitts ja Nevis** osallistui Lontoon olympialaisiin vuonna 2012 seitsemän urheilijan joukkueella, josta kaikki osallistuivat pikajuoksuihin. Joukkueen ainoa naispuolinen urheilija, eli Tameka Williams, jäi kuitenkin ennen kisoja kiinni dopingista  ja pudotti näin joukkueen koon kuuteen. Maa ei saavuttanut kisoissa yhtäkään mitalia. Lipunkantajana avajaisissa toimi Kim Collins ja päättäjäisissä Antoine Adams.

Collins lähetettiin kesken olympialaisten kotimaahansa. Syy tähän oli diskaus, joka johtui hänen yövyttyään vaimonsa kanssa hotellissa.

## Joukkue
### Yleisurheilu

Miesten 100 metrin juoksuun osallistui Antoine Adams ja Jason Rogers. Adams oli alkulohkonsa neljäs ajalla 10,22, joka riitti paikkaan seuraavalla kierroksella. Välierissä Adams jäi lähtönsä sijalle 7. ajalla 10,27 eikä päässyt loppukilpailuun. Rogers saavutti ajan 10,30, joka ei riittänyt paikkaan välierissä. Adams osallistui myös 200 metrin kilpailuun. Hän oli oman alkulohkonsa toinen ajalla 20,59, mikä takasi paikan välierissä. Välierissä Adams hylättiin.

Adams osallistui Delwayne Delaneyn, Brijesh Lawrencen ja Lestrod Rolandin kanssa vielä 4 × 100 metrin viestiin. Saint Kitts ja Nevis jäi sijalle 6. omassa alkulohkossaan ajalla 38,41, mikä ei riittänyt loppukilpailuun.

## Lähteet
Lauttis

**Lauttis** on kauppakeskus Lauttasaaressa, Helsingissä. Se avattiin 1. joulukuuta 2016. 

Lauttis on myös nk. hybridirakennus, jossa samaan kiinteistöön on sijoitettu pysäköintilaitos, kauppakeskus ja asuntoja. Lauttiksessa on noin 6&nbsp;000&nbsp;m² liiketilaa ja noin 10&nbsp;000&nbsp;m² asuntoja.

## Liikkeet ja palvelut
Kauppakeskuksessa on yhteensä 25 liikettä ja siitä on suora yhteys Lauttasaaren metroasemalle.

Lauttiksessa toimii muun muassa päivittäistavarakaupat K-Supermarket, S-market sekä Alko, apteekki, palkittu Pizzeria Luca, Hanko Sushi, Espresso House, Jungle Juice Bar ja Fazerin konditoria Gateau. Lisäksi kauppakeskuksessa on mm. luontaistuotekauppa Life, kukkakauppa, R-kioski ja Instrumentarium.

Lauttis rakennettiin Lauttasaaren vanhan ostoskeskuksen tilalle, joka purettiin vuonna 2014. K-Supermarket, S-market, Alko, Instrumentarium ja  R-kioski toimivat myös vanhassa ostoskeskuksessa.

Kauppakeskuksen päälle rakennettiin 140 asuntoa, jotka valmistuivat loppuvuoden 2016 ja kevään 2017 aikana. Keskuksen yhteyteen rakennettiin myös maanalainen 230 paikan pysäköintilaitos. Hankekehittäjänä ja hankkeen toteuttajana toimi YIT. Lauttiksen aluetta kehitettiin YIT:n Kaupunki kylässä -konseptin mukaisesti.

Kauppakeskukselle on myönnetty kultatason LEED Gold -ympäristösertifikaatti mm. lauhdelämpöä hyödyntävien taloteknisten ratkaisujen ja tilojen modernien lämmitys-, jäähdytys- ja valaistuksenohjausratkaisujen ansiosta.

## Nimikilpailu

Kauppekeskuksen nimeksi valikoitui Lauttis äänestyksen jälkeen, kun YIT järjesti tätä varten nimikilpailun. Suurin osa ehdotetuista nimistä oli Lauttasaari-nimen muunnoksia. Nimiehdotuksia tuli kaikkiaan lähes 800.

Finaaliin ylsi neljä ehdotusta, joista Lauttis sai ääniä eniten. 35 prosenttia äänestäneistä kannatti Lauttista. Nimikisa alkoi vanhan ostoskeskuksen jäähyväistilaisuudessa 2013. Seuraavan syksyn Lauttasaari-päivillä julkaistiin jatkoon päässeet, joista sai äänestää omaa suosikkiaan.

## Lähteet

## Aiheesta muualla
* Kauppakeskuksen verkkosivusto
Markku Leskelä

**Markku Leskelä** (s. 1950) on suomalainen kemisti ja Helsingin yliopiston emeritusprofessori. Leskelä on erikoistunut erityisesti atomikerroskasvatusmenetelmään ( ALD). Hän johti Helsingin yliopiston ja VTT:n yhteistä Suomen Akatemian ALD-huippututkimusyksikköä 2012-2017.

Leskelä väitteli tohttoriksi Teknillisessä korkeakoulussa vuonna 1980.

## Lähteet
}
Keski-Italian maanjäristykset 2016

**Italian maanjäristys** tapahtui 24. elokuuta 2016 kello 3.36 paikallista aikaa lähellä Perugian kaupunkia Keski-Italiassa. Maanjäristyksen voimakkuus oli 6,2 momenttimagnitudia. Maanjäristyksessä on kuollut ainakin 247 henkeä ja loukkaantunut 368. Suurin tuho tapahtui Amatricen, Accumolin ja Arquata del Tronton kylissä. Niiden kaikki rakennukset tuhoutuivat lähes täysin. Järistysalueella oli onnettomuuden sattuessa noin 20&nbsp;000 ihmistä.

Alueella sattui varhain aamulla 4,7 magnitudin jälkijäristys 25. elokuuta. 

Lähes samalla alueella, 68 km Perugiasta, sattui 6.6 momenttimagnitudin maanjäristys 30. lokakuuta. Norcian pikkukaupungin kirkko romahti ja Rooman metrolinjat suljettiin. Lokakuun loppupuolella koettiin myös 5.5 ja 6.1 momenttimagnitudin järistykset, joiden takia monien pikkukaupunkien asukkaat olivat poistuneet kodeistaan. 

## Lähteet
Dean Karnazes

**Dean Karnazes** (23. elokuuta 1962 Inglewood) on yhdysvaltalainen ultrajuoksija, jolla on kreikkalaiset sukujuuret. Hän on pisimmän pysähtymättä juostun matkan maailmanennätyksen haltija: 12.–15. lokakuuta 2005 hän juoksi Pohjois-Kaliforniassa 350 mailia (noin 563 km) pysähtymättä aikaan 80 tuntia ja 44 minuuttia. Hän ei levännyt tai syönyt matkan aikana lainkaan. 300 mailin kohdalla Karnazes alkoi hallusinoida, mutta hän pystyi jatkamaan matkan loppuun saakka. Kenkiä Karnazes vaihtoi 50 mailin välein.

Karnazes harrasti juoksemista kouluikäisenä mutta oli sen jälkeen 15 vuotta juoksematta kunnes aloitti harrastuksensa uudelleen vuonna 1992. Hänen ensimmäisiä matkojaan oli 30 mailin juoksu. Vuonna 2004 hän voitti 135 mailin Badwater Ultramarathonin Kuolemanlaakson kuumassa ilmanalassa. Hän on myös juossut maratonin etelänavalle. Badwaterin kilpailun jälkeen hän päätti yrittää 300 mailin matkaa. Naispuolinen ultrajuoksija Pam Reed ehti kuitenkin juosta 300 mailin matkan (aikaan 79 tuntia 59 minuuttia) ennen Karnazesia vuonna 2005, joten Karnazes nosti tavoitteensa 350 mailiin.

Vuonna 2006 Karnazes juoksi 50 maratonia 50 päivässä. Hän juoksi jokaisen maratonin noin kolmeen tuntiin.

## Suomeksi käännetyt teokset
* 

## Lähteet

## Aiheesta muualla
* Dean Karnazesin verkkosivut
Rónald Matarrita

**Rónald Alberto Matarrita Ulate** (s. 9. heinäkuuta 1994 San Ramón, Costa Rica) on costaricalainen jalkapalloilija. Pelipaikaltaan hän on vasen laitapuolustaja. Matarrita edustaa Major League Soccerissa pelaavaa New York Cityä.

Matarrita nousi costaricalaisen Alajuelensen kakkosjoukkueesta edustusjoukkueeseen kesällä 2013. Hän pelasi vuosina 2013–2015 seurassa 67 pääsarjaottelua. Tammikuussa 2016 Matarrita siirtyi Major League Soccerissa pelaavaan New York Cityyn.

Costa Rican maajoukkueessa Matarrita pelasi ensimmäisen ottelunsa 5. syyskuuta 2015, kun Costa Rica hävisi ystävyysottelussa Brasilialle 0–1. Ensimmäisen kilpailullisen maaottelunsa hän pelasi 14. marraskuuta 2015, kun Costa Rica voitti Haitin 1–0 . Kesäkuussa 2016 Matarrita oli mukana Copa América Centenariossa pelaten joukkueen kaikissa kolmessa ottelussa.

## Lähteet
Momo (1944)

**Momo** () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.

## Valmistus

Alus tilattiin vuoden 1944 hankinnoissa Maizurun laivastontelakalta, missä köli laskettiin 5. marraskuuta 1943. Alus laskettiin vesille 25. maaliskuuta 1944 ja otettiin palvelukseen kolme kuukautta myöhemmin 10. kesäkuuta.

## Palvelus
Alus upposi 15. joulukuuta 1944 torpedoituna Manilan kaakkoispuolella ja poistettiin alusluettelosta 10. helmikuuta 1945.

## Lähteet
*
*
*
*

### Viitteet
Who the Fuck Are Arctic Monkeys?

**Who the Fuck Are Arctic Monkeys?** on englantilaisen indie rock -yhtye Arctic Monkeysin EP-levy, joka julkaistiin Isossa-Britanniassa 24. huhtikuuta ja Yhdysvalloissa seuraavana päivänä.

EP sisälsi viisi kappaletta, joista ”The View from the Afternoon” sisältyi myös yhtyeen debyyttialbumiin *[[Whatever People Say I Am, That’s What I’m Not]].*

Levy ei sijoittunut Britannian single- tai albumilistalle, sillä se oli liian pitkä ollakseen single ja liian lyhyt albumiksi.

Levyn kansikuvan valokuvan on ottanut Timm Cleasby.

## Kappaleet
# 
# 
# 
# 
# 

## Lähteet
Take (1944)

**Take** () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.

## Valmistus

Alus tilattiin vuoden 1944 hankinnoissa Yokosukan laivastontelakalta, missä köli laskettiin 15. lokakuuta 1943. Alus laskettiin vesille 28. maaliskuuta 1944 ja otettiin palvelukseen kolme kuukautta myöhemmin 16. kesäkuuta.

## Palvelus
Alus poistettiin alusluettelosta 25. lokakuuta 1945. Se kuljetti kotiutettavia sotilaita Japaniin 1. joulukuuta alkaen. Alus luovutettiin 16. heinäkuuta 1947 Singaporessa sotakorvauksena Britannialle, joka romutti sen.

## Lähteet
*
*
*
*

### Viitteet
Korab

**Korab** (; , *Golem Korab*) on Albanian ja Pohjois-Makedonian korkein vuori. Vuoren laki on 2&nbsp;764 metriä merenpinnan yläpuolella, ja maiden raja kulkee sen halki. Radikajoki erottaa Korabin Šar Planina -vuoristosta. 

## Lähteet

## Aiheesta muualla
Paras brittiläinen independent-elokuva

**Paras brittiläinen independent-elokuva** () on elokuvapalkinto, joka on jaettu vuodesta 1998 lähtien vuosittain parhaalle brittiläiselle independent-elokuvalle. Palkinto on osa British Independent Film Awards -gaalaa.

## Voittajat ja ehdokkaat

### 1990-luku

### 2000-luku

### 2010-luku

### 2020-luku

## Lähteet

## Aiheesta muualla
* Stephen Followsin artikkeli "What kinds of films compete at the BIFAs?" Julkaistu  7.12.2015
Nikkelioksalaatti

**Nikkelioksalaatti** (C2O4Ni) on nikkeli- ja oksalaatti-ionien muodostama ioniyhdiste. Yhdistettä voidaan käyttää muiden nikkeliyhdisteiden ja hienojakoisen metallisen nikkelin valmistukseen.

## Ominaisuudet
Huoneenlämpötilassa nikkelioksalaatti on vaalean vihreää kiteistä ainetta. Yhdiste esiintyy yleisimmin kidevedellisenä dihydraattina (C2O4Ni·2H2O), josta saadaan kidevedetöntä nikkelioksalaattia kuumennettaessa alennetussa paineessa 150 °C:n lämpötilaan. Nikkelioksalaatin dihydraatilla on kaksi kidemuotoa, jotka ovat alkeiskopiltaan monokliininen α-muoto ja ortorombinen β-muoto. Nikkelioksalaatti on veteen liukenematonta, mutta liukenee happoliuoksiin sekä komplekseja muodostaen ammoniakin tai ammoniumsuolojen liuoksiin. Kuumennettaessa yhdiste hajoaa ensin noin 300 °C:n lämpötilassa metalliseksi nikkeliksi ja hiilidioksidiksi ja voimakkaammin kuumennettaessa nikkelioksidiksi.

## Valmistus ja käyttö
Nikkelioksalaattia voidaan valmistaa saostamalla liukoisten nikkelisuolojen vesiliuoksista alkalimetallien oksalaattisuoloilla tai oksaalihapolla.
:Ni2+ + C2O42- → C2O4Ni

Nikkelioksalaattia käytetään erittäin puhtaan ja hienojakoisen katalyytiksi soveltuvan nikkelijauheen valmistamiseen kuumentamalla. Aineesta voidaan valmistaa myös muita nikkeliyhdisteitä kuten nikkelioksidia tai nikkelikarbonyyliä.

## Lähteet
Kevyt risteilijä

**Kevyt risteilijä** on keskikokoinen sotalaiva. Termi on lyhenne kevyestä panssaroidusta risteilijästä, joka oli suojattu joko vesirajaan asennetulla panssarivyöllä tai panssarikannella (panssarikansiristeilijä). Vuoden 1930 Lontoon laivastosopimuksen mukaan alustyyppi oli sotalaiva, jonka pääaseiden kaliiperi ei ylitä 6,1 tuumaa (155 mm) ja uppouma 10&nbsp;000 tonnia.

Ensimmäiset kevyet risteilijät laskettiin vesille vuonna 1878. Ensimmäisen (1914–1918) ja toisen maailmansodan (1939–1945) aikaisissa kevyissä risteilijöissä oli usein joko neljä- (102 mm) tai kuusituumaiset (152 mm) tykit. 

## Lähteet
*Beeler, John: *Birth of the Battleship: British Capital Ship Design 1870–1881*. Naval Institute Press, 2001. .
*Osborne, Eric W.: *Cruisers and Battle Cruisers: An Illustrated History of Their Impact*. ABC-CLIO, 2004. .

### Viitteet

## Aiheesta muualla
Maj-Lis Steiner

**Maj-Lis Steiner** (s. 1962) on suomalainen tilintarkastaja, dosentti ja tietokirjailija.

Steiner työskentelee yritysvastuun varmennuspalveluiden johtajana Pricewaterhouse Coopers Oy:ssä. Hän on Keskuskauppakamarin hyväksymä tilintarkastaja (KHT).

Koulutukseltaan Steiner on kauppatieteiden tohtori. Hän on yritysjuridiikan dosentti Aalto-yliopiston kauppakorkeakoulussa erityisalueenaan tilintarkastus ja hyvä hallintotapa sekä Turun kauppakorkeakoulussa erityisalueenaan tilintarkastusoikeus.

## Teokset
* 
* 
* 
* 
* 
* 
* 

## Lähteet
Ume (1944)

**Ume** () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.

## Valmistus

Alus tilattiin vuoden 1944 hankinnoissa Fujinagatan telakalta, missä köli laskettiin 1. joulukuuta 1943. Alus laskettiin vesille 24. huhtikuuta 1944 ja otettiin palvelukseen kaksi kuukautta myöhemmin 28. kesäkuuta.

## Palvelus
Alus upposi 31. tammikuuta 1945 ilmahyökkäyksessä Taiwanin eteläpuolella ja poistettiin alusluettelosta 10. maaliskuuta 1945.

## Lähteet
*
*
*
*

### Viitteet
Ilolanpuisto

**Ilolanpuisto** () sijaitsee Kallion kaupunginosassa Helsingissä. Se on rakennettu rinteeseen, joka kohoaa Eläintarhantieltä pohjoiseen kohti Toista linjaa. Lännessä puisto rajautuu Castréninkatuun ja idässä Kallion virastotaloon. Puiston suunnitteli Harald Carstens vuonna 1966. Sen pinta-ala on noin 1,9 hehtaaria ja se nivoutuu saumattomasti yhteen Tarja Halosen puiston kanssa. Puistoalueiden välissä sijaitsee Helsingin Kaupunginteatterin massiivinen rakennuskompleksi. Ilolanpuiston nimi juontuu paikalla sijainneesta Ilola-nimisestä huvilatontista. Ilolanpuiston luoteinen osa on rakennettu leikkipuistoksi.

Ilolanpuisto on osa laajempaa puistoaluetta, joka ulottuu Töölönlahdelta Linjoille. Kallion kaupunginosan lounaisen osan käsittävän alueen puistoja ovat Tarja Halosen puiston lisäksi Tokoinranta ja Linnunlaulu. Etelän suunnassa Ilolanpuistosta avautuu näkymä Eläintarhanlahteen. Castréninkadun luoteispuolella Ilolanpuiston jatkeena on Ilolanlehto (), joka on noin 0,2 hehtaarin laajuinen puuaidalla rajattu puistikko. Ilolanlehdossa kasvaa muun muassa poimulehteä, särmäkuismaa ja niittynätkelmää.

Suuri osa Ilolanpuistosta on paljasta kalliopintaa, kallioista korkein kohoaa noin kuusitoista metriä merenpinnan yläpuolelle. Puiston alueella oli aikoinaan huviloita, joiden puutarhoista on säilynyt puistopuita. Ilolanpuiston harvinaisiin puulajeihin kuuluu punasaarni. Puistossa kasvaa useita pensaslajeja, joukossa myös harvinaista alppikuusamaa.

Raitioliikenteen kiskot kulkevat Ilolanpuiston vierestä Castréninkatua ja Toista linjaa. Niillä ei kuitenkaan ole säännöllistä raitioliikennettä. Toista linjaa kulkee useita bussilinjoja. Aivan puiston tuntumassa Hakaniemessä kulkee useita raitiolinjoja. Hakaniemen metroaseman sisäänkäynti sijaitsee puiston välittömässä läheisyydessä.

## Lähteet

## Aiheesta muualla
*Linnunlaulun alueen ympäristöhistoriallinen selvitys
Saint Kitts ja Nevis kesäolympialaisissa 2008

**Saint Kitts ja Nevis** osallistui Pekingin olympialaisiin vuonna 2008 neljän urheilijan joukkueella, jotka kaikki osallistuivat yleisurheilun ratamatkoille. Lipunkantajana avajaisissa toimi pikajuoksija Virgil Hodge. Saint Kitts ja Nevis ei saavuttanut mitaleja Pekingin olympialaisissa.

## Joukkue

### Yleisurheilu

Kim Collins osallistui sekä 100 metrin että 200 metrin kilpailuihin. 100 metrin kilpailussa hän oli alkulohkonsa toinen ajalla 10,17. Puolivälierissä hän juoksi ajan 10,07, mikä oikeutti hänelle eränsä toiseen sijaan. Välierissä hän juoksi ajan 10,05, mikä ei riittänyt loppukilpailupaikkaan ollen paras aika, jolla jäätiin loppukilpailun ulkopuolelle. 200 metrin kilpailussa Collins juoksi alkuerissä ajan 20,55, joka takasi hänelle paikan puolivälierissä. Puolivälierissä hän oli eränsä kolmas ajalla 20,43, mikä riitti välieriin. Välierissä hän juoksi ajan 20,25, joka oli erän neljänneksi paras aika ja riitti loppukilpailuun. Loppukilpailussa Collins oli kuudes ajalla 20,59.

Naisissa Virgil Hodge osallistui sekä 100 metrin että 200 metrin kilpailuihin. 100 metrin kilpailussa hän oli alkueränsä neljäs ajalla 11,48, mikä riitti aikavertailujen kautta puolivälieriin. Puolivälierissä juostu 11,45 ei riittänyt välieräpaikkaan. 200 metrin kilpailussa hän juoksi alkuerissä ajan 23,14, jolla oli eränsä kolmas ja eteni puolivälieriin. Puolivälierissä hän oli eränsä viides ajalla 23,17, mikä ei riittänyt välieräpaikkaan. Myös Meritzer Williams osallistui 200 metrin kilpailuun. Hän oli oman alkueränsä seitsemäs ajalla 23,83, mikä ei riittänyt jatkoon. Kolmas naispikajuoksija Tiandra Ponteen kilpaili 400 metrin matkalla. Hän jäi alkueriin ajalla 52,41.

## Lähteet
Kiehtovat linnut

**Kiehtovat linnut – faktaa ja visailua koko perheelle** on tietokirja linnuista, jonka tekijät ovat Lauri Lajunen, Jouni Pursiainen, Esa Hohtola ja Jari Peltomäki. Kirja on ilmestynyt 2016, ja sen on kustantanut Docendo.

Kirja jakautuu 15 lukuun, joissa käsitellä lintuja monipuolisesti, kuten lintujen alkuperää, elämää, käyttäytymistä, rakennetta. Linnut ja kulttuuri -osuudessa luetellaan Suomen maakuntalinnut. Lopussa on Trivial Birdsuite -visailu.

Teoksen tekijät ovat asiantuntijoita, Jari Peltomäki on luontokuvaaja, muut ovat Oulun yliopiston professoreita. Tekstintekijät ovat pitkän linjan luonnontieteilijöitä ja aloittaneet lintuharrastuksen 1970-luvulla. Jari Peltonen on ammattiluontokuvaaja ja luontomatkailuyrittäjä

## Lähteet
Dominikaaninen tasavalta kesäolympialaisissa 2016

**Dominikaaninen tasavalta** osallistui Rio de Janeiron olympialaisiin vuonna 2016 joukkueella, johon kuului 29 urheilijaa 11 eri lajista. Tämä oli maan neljästoista esiintyminen olympialaisissa ja se saavutti yhden pronssin taekwondossa. Lipunkantajana avajaisissa toimi juoksija Luguelín Santos.

## Mitalistit
### Pronssia
* Luisito Pie - taekwondo - Miesten alle 58 kg

## Joukkue
### Ammunta

*Eduardo Lorenzo - Miesten trap

### Jousiammunta

*Yessica Camilo - Naisten yksilö

### Judo

*Wander Meteo - Miesten alle 66 kg

### Nyrkkeily

*Leonel de los Santos - Miesten alle 52 kg
*Héctor García - Miesten alle 56 kg

### Painonnosto

*Luis García - Miesten alle 56 kg
*Beatriz Pirón - Naisten alle 48 kg
*Yuderqui Contreras - Naisten alle 58 kg 

### Pyöräily

*Diego Milán - Miesten maastoajo

### Ratsastus

*Yvonne Losos de Munic - Yksilökilpailu

### Taekwondo

***[[Luisito Pie]]** - Miesten alle 58 kg
*Moisés Hernández - Miesten alle 80 kg
*Katherine Rodríguez - Naisten yli 67 kg

### Tennis

*Víctor Estrella Burgos - Miesten kaksinpeli

### Uinti

*Jhonny Peréz - Miesten 100 metrin vapaauinti
*Dorian McMenemy - Naisten 50 metrin vapaauinti

### Yleisurheilu

*Stanly del Carmen - Miesten 200 metrin juoksu ja 4x100 metrin viesti
*Yancarlos Martinez - Miesten 200 metrin juoksu ja 4x100 metrin viesti
*Gustavo Cuesto - Miesten 400 metrin juoksu ja 4x400 metrin viesti
*Luguelín Santos - Miesten 400 metrin juoksu ja 4x400 metrin viesti
*Johandris Andújar - Miesten 4x100 metrin viesti
*Mayobanex de Óleo - Miesten 4x100 metrin viesti
*Christopher Valdez - Miesten 4x100 metrin viesti
*Luis Charles - Miesten 4x400 metrin viesti 
*Máximo Mercedes - Miesten 4x400 metrin viesti
*Juander Santos - Miesten 4x400 metrin viesti
*Yon Soriano - Miesten 4x400 metrin viesti
*Mariely Sánchez - Naisten 200 metrin juoksu
*Ana José Tima - Naisten kolmiloikka

## Lähteet
Jesse Häkkinen

**Jesse Häkkinen** (s. 30. joulukuuta 1990 Raahe) on suomalainen jääkiekkoilija, joka pelaa Raahe-Kiekossa. Häkkinen laukoo oikealta.Hän on pelannut urallaan myös yhden kauden Kazakstanissa.

## Ura
Häkkinen on Raahe-Kiekon kasvatti. Hän siirtyi juniorina sittemmin Laser HT:hen, josta Häkkinen siirtyi kaudeksi 2006–2007 Hämeenlinnan Pallokerhon B-nuoriin. Kaudella 2009–2010 hän nousi seuran A-nuorten varakapteeniksi.

Kaudeksi 2011–2012 Häkkinen siirtyi vuoden mittaisella sopimuksella Mestis-joukkue Kajaanin Hokkiin, jonka apuvalmentajana toimi hänelle Laser HT:n junioreista tuttu Teijo Raatesalmi. Häkkisen tulokaskausi toi 43 runkosarjaottelussa tehot 8+9=17 ja kuudessa playoff-ottelussa yhden maalin. Hän oli runkosarjassa Hokin tehokkain tulokaspelaaja. Häkkinen voitti myös joukkueen sisäisen tehotilaston lukemalla +11. Huhtikuussa 2012 hän teki Hokin kanssa vuoden mittaisen jatkosopimuksen. Kaudella 2012–2013 Häkkinen pelasi joukkueen lisäksi myös kaksi ottelua lainalla Suomi-sarjan Iisalmen Peli-Karhuissa.

Häkkinen siirtyi kaudeksi 2013–2014 vuoden mittaisella sopimuksella Heinolan Peliittojen riveihin. Kauden 2014–2015 hän vietti Kazakstanin mestaruussarjan Beibarys Atıraw'ssa, jonka jälkeen Häkkinen palasi kaudeksi 2015–2016 Peliittoihin. Hän nousi kauden mittaan myös joukkueen kapteenistoon. Häkkinen pelasi Peliitoissa vain viisi ottelua, kunnes hänen sopimuksensa purettiin Häkkisen omasta aloitteesta yhteisymmärryksessä loakakuussa 2016. Kymmenen päivää myöhemmin hän siirtyi ottelukohtaisella sopimuksella III-divisioonajoukkue Pyhäjoen Joki-Kiekkoon. Joukkueessa pelaavat myös Häkkisen isoveljet Tommi ja Janne.

## Muuta
Häkkisen isoveljet Tommi ja Janne pelaavat puolustajina PJK:ssa.

## Tilastot

## Lähteet
*
*

### Viitteet
Jamaikan jääkiekkoliitto

**Jamaikan jääkiekkoliitto** on Jamaikalla toimiva jääkiekkoliitto, joka vastaa Jamaikan kansainvälisestä jääkiekkotoiminnasta, kuten maajoukkueesta.

Jamaikan jääkiekkoliitto perustettiin vuonna 2011. Se liittyi Kansainvälisen jääkiekkoliiton IIHF:n jäseneksi vuoden 2012 toukokuussa ja oli siten ensimmäinen Karibian maa IIHF:n jäsenenä. Tuolloin maan liittoa johti amerikanjamaikalainen Edmond L. Phillipps Jr., ja maassa oli kaksi rekisteröityä miesjääkiekkoilijaa ja 26 rekisteröityä junioria. Vuonna 2013 Jamaikalla oli vain 20 rekisteröityä pelaajaa ja yksi jäähalli. Vuonna 2021 maassa oli 20 juoniorijääkiekkoilijaa, mutta ei jäähallia tai muutakaan kaukaloa. Vuonna 2025 kaukaloita ei edelleenkään ollut, ja mieskiekkoilijoita oli viisi, samoin naisia. Junioripelaajia oli yli 30. Nykyinen liiton puheenjohtaja on Don Anderson.

Tunnettuja jamaikalaistaustaisia jääkiekkoilijoita ovat Anthony ja Chris Stewart, joiden äiti on kotoisin Jamaikalta. Veljekset ovat kuitenkin syntyneet Kanadassa, heillä on Kanadan kansalaisuus ja he ovat pelanneet Kanadan maajoukkueissa.

## Lähteet
Fredrik Maximilian Schwindt

**Fredrik Maximilian Schwindt** (27. lokakuuta 1861 Spankkova, Inkeri – 25. elokuuta 1936 Viipuri) oli suomalainen kieltenopettaja ja venäjän kielen oppi- ja sanakirjojen tekijä.

Schwindtin vanhammat olivat Inkerinmaan Spankkovan ja Kolppanan kirkkoherra Paul Theodor Schwindt (1813–1876) ja Anna Amanda Alopaeus (k. 1884). Hän pääsi ylioppilaaksi 1881 Viipurin lyseosta ja suoritti Helsingin yliopistossa opettajakandidaattitutkinnon 1895. Schwindt toimi kieltenopettajana Viipurissa ja hän oli Viipurin suomalaisen klassillisen lyseon venäjän kielen kollegana 1902–1907.

Schwindt oli naimisissa vuodesta 1891 Ida Gurli Hallonbladin kanssa. Schwindtin veljiä olivat Kolppanan kansakouluseminaarin johtaja Paul Alexander Schwindt (1854–1884), Moloskovitsan kirkkoherra Johan Edvard Schwindt (1857–1911) ja eversti, yritysjohtaja Ludwig A. Schwindt (1872–1936).

## Teoksia
* *Suomalaisia ja venäläisiä kauppakirjeitä : kauppakouluja ja itseoppimista varten*. J. C. Lagerspetz, Wiipuri 1893
* *Suomalaisia ja venäläisiä kauppakirjekaavoja kauppakouluja ja ominpäin oppimista varten*. Lagerspetz, Wiipuri 1898
* *Venäjän kielen oppikirja merikouluja varten ynnä vähäinen suomalais-venäläinen sanasto*. Suomen senaatti, Viipuri 1902, 2. painos Tekijä, Viipuri 1912
* *Elementarlärobok i ryska språket för navigationsskolor jämte svensk-rysk ordförteckning*. Minervas bokhandel, Helsingfors 1903
* *Ruotsalais-suomalais-venäläinen merisanakirja - Svensk-finsk-rusk nautisk. ordbok*. Merimieskoulu, Viipuri 1907
* *Venäjän kielen alkeiskirja kauppakouluja varten*. Tekijä, Viipuri 1907, 2, painos 1911, 3. painos 1916

## Lähteet
Cortés (departementti)

**Cortés** on Hondurasin kahdeksastatoista departementista luoteisin. Se rajoittuu pohjoisessa Karibianmereen ja luoteessa Guatemalan tasavaltaan. Sen pinta-ala on 3&nbsp;923 km2, vuonna 2013 asukkaita oli 1,562 miljoonaa. Se on asukasluvultaan suurin Hondurasin 18 departementista. 

Hallintokeskus on maan toiseksi väkirikkain kaupunki, teollisuuskeskus San Pedro Sula (598&nbsp;519 as., 2023). Muista kaupungeista mainittakoon Choloma (163&nbsp;818 as.), La Lima (62&nbsp;903 as.), Villanueva (62&nbsp;711 as.), satamakaupunki Puerto Cortés (59&nbsp;676 as.), Cofradía (38&nbsp;780 as.) ja Campo Dos Caminos (20&nbsp;853 as.). 	 

Hedelmällinen Sulan laakso on merkittävä banaanien ja muiden elintarvikkeiden tuottaja. 

Cortésin departementti perustettiin vuonna 1893 lohkaisemalla alue Santa Bárbaran hallinnollisesta alueesta. Se perustettiin yhdessä Atlantidan departementin kanssa banaaniyhtiöiden toiminnan helpottamiseksi. Vaikka aluekeskus San Pedro Sula oli perustettu jo 1536, kaupungin kasvu ja rakentaminen saivat merkittävän kasvusykäyksen banaanibuumista ja sijainnista satamakaupunki Puerto Cortesin lähistöllä. 

Alue lienee nimetty nimensä konkistadori Hernán Cortésin mukaan, joka taisteli seudulla Espanjan kruunun puolesta sekä intiaaneja että kapinallista Cristóbal de Olidia vastaan.

## Lähteet

## Aiheesta muualla
Colle Santa Lucia

**Colle Santa Lucia** on kunta Pohjois-Italiassa Bellunon maakunnassa Veneton alueella.

## Nähtävyyksiä
Tämän pienen vuoristokylän nähtävyyksiä on Santa Lucian kirkko, joka on rakennettu 1336 metriä korkean kukkulan huipulle. Matkailijoita kylään tuo lähistöllä olevat Dolomiittien suuret talviurheilukeskukset Selva di Cadore, Alleghe, Arabba ja Cortina d'Ampezzo.

## Lähteet

## Aiheesta muualla
Belem Guerrero

**Belem Guerrero Méndez** (s. 8. maaliskuuta 1974 México, Meksiko) on uransa päättänyt meksikolainen ratapyöräilijä ja olympiamitalisti. Hän on pituudeltaan 160 cm ja painoi aktiiviurallaan 58 kg.

Guerrero voitti pisteajon olympiahopeaa Ateenassa 2004. Samojen olympialaisten maantieajossa hän oli 46. Hän osallistui olympialaisten ratapyöräilyn pisteajoon myös 1996 ollen yhdestoista ja 2000 sijoittuen viidenneksi.

Ratapyöräilyn maailmanmestaruuskilpailuissa hän on voittanut neljä mitalia pisteajossa. Pan-Amerikan kisoissa hän on saanut mitaleita pisteajosta, henkilökohtaisesta takaa-ajosta ja maantieajosta.

## Lähteet
Charles Kirkconnellin kansainvälinen lentoasema

**Charles Kirkconnellin kansainvälinen lentoasema**  on Caymansaarten Cayman Bracin saaren ainoa lentoasema. Vuonna 1955 avattua lentoasemaa käytti vuonna 2014 noin 60&nbsp;000 matkustajaa. Se on nimetty paikallisen liikemiehen, Charles Kirkconnellin, mukaan. Aiemmin se tunnettiin nimellä Gerrard-Smithin kansainvälinen lentoasema.

## Lentoyhtiöt ja kohteet

## Lähteet
Aero Virgin Islands

**Aero Virgin Islands** (IATA: **QY**) oli yhdysvaltainneitsytsaarelainen lentoyhtiö. Se perustettiin vuonna 1977. Se lensi reittilentoja Saint Thomasin ja San Juanin välillä. Yhtiö joutui lopettamaan toimintansa vuonna 1990 kilpailun kovetessa.

## Laivastohistoria
Toimintansa aikana Aero Virgin Islands käytti ainakin seuraavia konetyyppejä:

* Douglas DC-3
* Martin 4-0-4

## Lähteet
Saint David (Grenada)

**Saint Davidin alue** on yksi Grenadan kuudesta hallinnollisesta alueesta.  Se sijaitsee maan itäosassa. Alueen pinta-ala on 44&nbsp;km² ja väkiluku vuonna 2011 oli 12&nbsp;561. Alueen pääkaupunki on Saint David's.

## Lähteet
Saint John (Grenada)

**Saint Johnin alue** on yksi Grenadan kuudesta hallinnollisesta alueesta. Se sijaitsee maan länsiosassa. Alueen pinta-ala on 35&nbsp;km² ja väkiluku vuonna 2011 oli 7&nbsp;801. Alueen pääkaupunki on Gouyave.

## Lähteet
Saint Mark (Grenada)

**Saint Markin alue** on yksi Grenadan kuudesta hallinnollisesta alueesta.  Se sijaitsee maan luoteisosassa. Alueen pinta-ala on 25&nbsp;km² ja väkiluku vuonna 2011 oli 4&nbsp;086. Alueen pääkaupunki on  Victoria.

## Lähteet